पटना (हि.ब्यू.)। सीपीएम के तेजतर्रार विधायक रामदेव वर्मा हार्ट अटैक के कारण दिल्ली के राममनोहर लोहिया अस्पताल में भर्ती है। समस्तीपुर के विभूतिपुर से सीपीएम के एकमात्र विधायक श्री वर्मा शनिवार को दिल्ली पहुंच थे। उन्हें रेलवे स्टेशन पर ही सीने में दर्द की शिकायत हुई। उसके बाद उन्हें राममनोहर लोहिया अस्पताल में भर्ती कराया गया जहां स्थिति में पहले से सुधार हुआ है। सीपीएम के राज्य सचिव विजयकांत ठाकुर ने बताया कि उनकी हालत अब ठीक है। वे राहत महसूस कर रहे हैं।